##  **A P S T I P R I N U:**

 \_\_\_\_\_\_\_\_\_\_\_\_\_\_\_\_\_\_\_\_\_\_

VSIA “Latvijas Jūras administrācija”

Valdes priekšsēdētājs J.Krastiņš

2025. gada \_\_\_\_\_\_\_\_\_

VISPĀRIZGLĪTOJOŠO VIDUSSKOLU

**KONKURSA “ENKURS – 2025”**

**N O L I K U M S**

**1. Vispārīgie noteikumi:**

1.1. Jūrniecības nozares konkursa vidusskolniekiem “ENKURS – 2025” (turpmāk – Konkurss) organizators ir valsts sabiedrība ar ierobežotu atbildību “Latvijas Jūras administrācija” (turpmāk – Organizators).

Konkursu atbalsta Jūrniecības nozares iestādes, uzņēmumi un organizācijas, atbalstu var sniegt arī privātpersonas.

1.2. **Konkursa mērķis**: ieinteresēt un iepazīstināt vidusskolniekus ar jūras virsnieka (*jūras virsnieks - jūrnieks ar augstāko izglītību*) profesiju. Piesaistīt uzmanību faktam, ka kvalificētu jūrnieku trūkst ne tikai Latvijā, bet arī visā pasaulē, ka tā ir perspektīva un augsti atalgota profesija (pasaulē ir aptuveni 30 000 brīvas jūras virsnieku darba vietas).

1.3. **Konkursa uzdevumi**: Konkursa laikā jaunieši veic praktiskus un atraktīvus jūrnieka uzdevumus, piemēram, piedalās improvizētās glābšanas operācijās, demonstrē peldēšanu baseinā hidrotērpos, iejūtas kuģa vadītāja lomā. Tāpat konkursa laikā skolēni sacenšas ugunsdzēšanas un pirmās palīdzības sniegšanas disciplīnās.

1.4. **Konkursa dalībnieki:**

Konkursā piedalās Latvijas Republikas vispārizglītojošo vidusskolu (turpmāk - Izglītības iestāde) 8.–12. klašu skolēni, veidojot 6 - 10 dalībnieku komandu. Zēnu un meiteņu skaits komandā nav noteikts un nav ierobežots.

1.5. Komandu, atbilstoši spēkā esošiem normatīvajiem aktiem, pavada viens vai divi Izglītības iestādes darbinieki - pedagogi, kuri ar skolas direktora atļauju atbalsta un uzrauga Konkursa dalībniekus klātienē visa Konkursa norises laikā. Komandu sagatavošanas procesā kopā ar skolas pedagogu var iesaistīties arī jūrniecības augstskolu studenti, jūrniecības nozarē strādājošie vai pensionētie nozares darbinieki.

**2. Pieteikšanās konkursam:**

2.1. Lai pieteiktos Konkursam Izglītības iestādei ir:

**2.1.1. jāpaziņo Organizatoram par skolas dalību Konkursā līdz 2025.gada 31.janvārim**, nosūtot e-pastu uz sarma.kocane@lja.lv, kurā jānorāda:

2.1.1.1. skolas nosaukums;

2.1.1.2. dalībnieku skaits;

2.1.1.3. Izglītības iestādes e-pasts un tālrunis saziņai ar konkursa Organizatoru (konkursa Organizatora papildus informācijas sniegšanai par Konkursa norisi).

2.2.1. jānodrošina iespēja visām iesaistītajām pusēm iepazīties ar nolikumu (nosūtot linku uz nolikumu vai izdrukājot to) un jāizdrukā apliecinājumi (Pielikums Nr.1), turpmāk - Apliecinājums, kas jāizsniedz visiem skolēniem, kuri vēlas ņemt dalību Konkursā, kā arī Izglītības iestādes pedagogam(-iem), kas pavadīs skolēnus uz Konkursu.

2.2.1.1. Ja skolēns ir jaunāks par 18 gadiem, ar nolikumu ir jāiepazīstas un Apliecinājums dalībai Konkursā ir jāizpilda un jāparaksta vecākam vai aizbildnim.

2.2.1.2. Ja skolēns ir sasniedzis 18 gadu vecumu, Apliecinājumu par vēlmi piedalīties Konkursā aizpilda un paraksta viņš pats.

2.2.1.3. Apliecinājums ir jāizpilda un jāparaksta arī Izglītības iestādes pedagogam(-iem), kas pavadīs skolēnus uz Konkursu.

2.2.2.. aizpildītie **Apliecinājumi** un Izglītības iestādes sagatavotais **Konkursa dalībnieku saraksts** (Pielikums Nr.2), **jāiesniedz Organizatoram klātienē – Konkursa norises dienā, pirms Konkursa norises sākuma, Organizatora sabiedrisko attiecību speciālistei Sarmai Kočānei.**

2.3. Izglītības iestāde ir atbildīga par iesniegto datu pareizību un ka Organizatoram tiek iesniegti derīgi Apliecinājumi.

**3. Konkursa norise:**

**3.1. Konkurss notiek 2025.gada 29.martā, Jūras koledžā “Novikontas”, Rīgā, Duntes ielā 17.**

3.2. Ierodoties Konkursa norises vietās, dalībnieki saņem Konkursa norises programmu, kurā norādīts katra konkrētā uzdevuma veikšanas laiks, un katrs komandas dalībnieks saņem savu numuru, kas nosaka uzdevumus, kādus tam nāksies veikt (iepriekš komandām nav zināms, kādus uzdevumus nāksies veikt katram komandas loceklim, tādēļ katram ir jābūt gatavam veikt jebkuru no aprakstā minētajiem uzdevumiem). Atsevišķos izņēmumu gadījumos tiesnešu komanda ļauj sacensību dalībniekam Komandas ietvaros samainīt veicamo uzdevumu.

3.3. Konkursa Organizators var mainīt konkursa norises datumus un norises vietas, savlaicīgi par to informējot skolas komandas, kas pieteikušās dalībai Konkursā.

3.4. Konkursa dalībniekiem jāierodas konkursa norises vietā vienotā komandas formā – vienas krāsas sporta kreklos vai sporta jakās, ļoti vēlams ar skolas logo vai skolas nosaukumu. Drīkst izmantot arī citus vienotus skolas “aksesuārus” – vējjakas, cepures, kakla lakatiņus u.t.t. Uz apģērba atļauta arī jebkura cita informācija, tai skaitā dalībnieka vārds, komandas sauklis, komandas atbalstītāja logo u.tml.

**4. Konkursantu novērtēšana un apbalvošana:**

4.1. Konkursu vērtē Organizatora izveidota kompetenta tiesnešu komanda, kas sastāv no Organizatora darbiniekiem un Konkursa atbalstītājiem.

4.2. Konkursa vērtēšanas kritēriji ir atkarīgi no veicamajiem uzdevumiem, proti, var tikt vērtēta veicamo uzdevumu kvalitāte, kvantitāte vai uzdevuma veikšanas ātrums.

4.3. Visi sacensību dalībnieki saņem piemiņas balvas un sertifikātus, kas apliecina dalību Konkursā.

4.4. Skolu komandas, kas iekļuvušas finālā, saņem diplomus, kas apliecina Konkursa finālā izcīnīto vietu.

4.5. **Komandas, kas ieguvušas pirmās trīs vietas, saņem balvas.**

**5.Konkursa izdevumi:**

5.1. Dalībniekiem tiek apmaksāti izdevumi transportam no skolas līdz Konkursa norises vietai un atpakaļ, izņemot Rīgas skolu komandām, jo skolēniem braukšanu sabiedriskajā transportā apmaksā Rīgas dome.

5.2. Dalībniekiem tiek nodrošināta ēdināšana – brokastis un pusdienas – Konkursa norises dienā.

5.3. Komandu līdzjutējiem ēdināšanas un transporta izdevumi apmaksāti netiek.

**6. Konkursa ietvaros nepieciešamo, iegūto personas datu apstrāde:**

6.1. Par jautājumiem, kas saistīti ar datu subjekta personas datu apstrādi, datu subjekts var vērsties pie Organizatora – datu apstrādes pārziņa: e-pasts - lja@lja.lv; pasta adrese - Trijādības iela 5, Rīga, LV – 1048. Ja datu subjektu neapmierina no pārziņa saņemtā informācija vai arī tam ir specifiski ar datu aizsardzības īstenošanu saistīti jautājumi, datu subjekts var sazināties ar Organizatora datu aizsardzības speciālistu - e-pasts: personas.dati@lja.lv.

6.2. Iegūto datu apstrādes mērķis ir nodrošināt ar Konkursa norisi saistītos organizatoriskos jautājumus un informācijas par Konkursa norisi sniegšanu plašākai sabiedrībai, kā arī Konkursa vēstures un statistikas veidošanai.

6.3. Ja persona atsakās sniegt Konkursam nepieciešamos personas datus, kuru kategorijas ietvertas nolikuma pielikumos, persona pati vai personas bērns/aizbilstamais nevar piedalīties Konkursā.

6.4. Konkursa ietvaros apstrādājamie dati:

- vārdi, uzvārdi, personas kodi vai identifikācijas numuri (Apliecinājumā – dzimšanas datums), nepieciešami, lai identificētu personu;

- pārstāvamās skolas nosaukums, klases, lai identificētu, kuru skolu un klasi pārstāv persona, kā arī dalībnieka vecums, nepieciešams, lai pārliecinātos par tā tiesībām ņemt dalību Konkursā, sakarā ar atbilstoša Apliecinājuma saņemšanu;

- Izglītības iestādes pedagoga(-u) tālruņa numurs ir nepieciešami, lai sazinātos ar pedagogu (-iem) ar Konkursu saistīto jautājumu risināšanā;

- vecāku/aizbildņu dati Apliecinājumā nepieciešami, lai pārliecinātos par to vēlmi, informētību un akceptu nepilngadīgā bērna/aizbilstamā dalībai Konkursā;

- Konkursa dalībnieku un Izglītības iestādes pedagoga(-u) dati Apliecinājumā nepieciešami, lai pārliecinātos par to vēlmi, informētību un akceptu dalībai Konkursā;

- Konkursa norises fotogrāfijas un videomateriāls (var tikt fiksētas gan atsevišķas personas, gan personu grupa), intervijas un viedokļi saistībā ar Konkursu ir nepieciešami, lai atspoguļotu pasākumu norisi.

6.5. Ja persona Konkursa laikā nevēlas tikt fotografēta vai filmēta, viņai ir tiesības pirms Konkursa norises vērsties ar rakstveida lūgumu pie Organizatora Sabiedrisko attiecību speciālistes, rakstot uz e-pastu: sarma.kocane@lja.lv, lai veiktu visu nepieciešamo šāda lūguma ievērošanai.

6.6. Ja persona Konkursa laikā nevēlas tikt intervēta vai sniegt savu viedokli saistībā ar Konkursa norisi, viņai ir tiesības atteikties to darīt.

6.7. Dati - skola, klases, komandas godalgotā vieta, vārdi, uzvārdi, video, foto, intervijas, viedokļi tiks publiskoti Organizatora mājaslapā –

[www.lja.lv/par-lja/enkurs](http://www.lja.lv/par-lja/enkurs)

un sociālo tīklu kontos –

[www.facebook.com/LVJurasAD/](http://www.facebook.com/LVJurasAD/),

[www.facebook.com/Busujurnieks](http://www.facebook.com/Busujurnieks),

[https://twitter.com/lvjurasad,](https://twitter.com/lvjurasad%2C%20https%3A//www.youtube.com/channel/UCXWkfkn8dt--%20FT_p8MmsMwQA?view_as=subscriber)

[https://www.youtube.com/channel/UCXWkfkn8dt-- FT\_p8MmsMwQA?view\_as=subscriber](https://twitter.com/lvjurasad%2C%20https%3A//www.youtube.com/channel/UCXWkfkn8dt--%20FT_p8MmsMwQA?view_as=subscriber),

kā arī žurnālā “Jūrnieks”. Attiecībā uz publiskotajiem datiem, Organizators nav atbildīgs, ka šos datus tā vai citādi var izmantot trešās personas.

6.8. Dati - vārdi, uzvārdi, skola, klase tiks sniegti Konkursa Organizatora izveidotai kompetentai tiesnešu komandai, kas sastāv no Organizatora darbiniekiem un Konkursa atbalstītājiem, kurus tiesnešu komanda apstrādās līdz Konkursa norises beigām.

6.9. Konkursa norises video uzņems Organizatora piesaistīts ārpakalpojuma sniedzējs ar kuru tiks noslēgts atbilstošs līgums, kurā citu starpā tiks norādīts, ka: ārpakalpojuma sniedzējs uzņemto video nevarēs izmantot saviem mērķiem; uzņemtais video tiks izmantots tikai Organizatora mērķiem (atbilstoši šim Nolikumam); sniedzot video filmēšanas pakalpojumu, ārpakalpojumu sniedzējam ir pienākums ievērot personas datu apstrādes un aizsardzības prasības, kas izriet no līguma un Latvijas Republikā spēkā esošajiem normatīvajiem aktiem.

6.11.Personas datus Organizators neapstrādā (tajā skaitā neglabā) ilgāk, nekā ir nepieciešams noteiktā datu apstrādes mērķa sasniegšanai:

6.11.1. Mērķim - **nodrošināt ar Konkursa norisi saistītos organizatoriskos jautājumus**, personas dati skola, vārds, uzvārds, personas kods vai identifikācijas numurs, vecums, klases, pedagoga(-u) tālruņa numurs (Pielikums Nr. 2), tiks apstrādāti līdz Konkursa norises beigām. Apliecinājums (Pielikums Nr.1) tiks glabāts 10 gadus no Konkursa noslēguma brīža, lai pierādītu Konkursa organizatorisko prasību nodrošināšanu – informācijas sniegšanu par Konkursa nosacījumiem un apliecinājuma saņemšanu.

6.11.2. Mērķim – **informācijas par Konkursa norisi sniegšanu plašākai sabiedrībai**, personas dati (skola, klases, komandas godalgotā vieta, vārds, uzvārds, video, intervijas un viedokļi saistībā ar Konkursu, foto) tiks apstrādāti Konkursa norises laikā, publicēti plašsaziņas līdzekļos un arī pēc tā, informācija par Konkursa norisi būs atrodama plašsaziņas līdzekļos.

6.11.3. Mērķim – **Konkursa vēstures un statistikas veidošana**, personas dati (skola, klase, komandas godalgotā vieta, vārds, uzvārds, video, intervijas un viedokļi saistībā ar Konkursu, foto) tiks apstrādāti, bez termiņa ierobežojuma.

6.12. Personai ir tiesības rakstveidā pieprasīt, lai Organizators dzēš viņas personas datus (minētais pieprasījums tiks izvērtēts). Šāda pieprasījuma apmierinājuma gadījumā, ja tas pieprasīts Konkursa norises laikā, persona tiek izslēgta no turpmākas dalības Konkursā.

**7. Dalībnieku drošība.**

7.1. Dalībniekiem uz konkursu ierodas fizisko aktivitāšu veikšanai piemērotā apģērbā:

7.3.1 drēbes ir sezonai atbilstošas, pieguļ ķermenim, lai nepalielinātu tā aizķeršanās iespējas;

7.3.2. kājās sporta apavi ar neslīdošu zoli (nav pieļaujami augstpapēžu apavi vai “iešļūcenes”, garas, nesasietas auklas);

7.2. Par skolēnu veselības un fiziskās sagatavotības atbilstību veicamajiem uzdevumiem atbild skolēns vai tā vecāki (ja skolēns nav sasniedzis 18 gadu vecumu). Skolām, saņemot veicamo uzdevumu aprakstus, jānodrošina skolēnu vecākiem iespēja iepazīties ar uzdevumu aprakstiem.

7.3. Par dalībnieku drošību starp uzdevumiem (brīvajā laikā) atbild skolotājs.

7.4. Uzdevuma organizētāji nodrošina drošu uzdevuma izpildes vidi, nepieciešamo drošības aprīkojumu, aizsardzības līdzekļus un dalībnieku drošības instruktāžu pirms uzdevuma veikšanas.

7.5.Iespējamie riski dalībnieku veselībai un drošības noteikumi tiks izklāstīti pirms katra veicamā uzdevuma, un skolēna pienākums ir tos ievērot.

7.6. Pirms katra uzdevuma veikšanas dalībnieki tiks nodrošināti ar nepieciešamajiem aizsardzības līdzekļiem, to lietošana ir obligāta.

7.7. Ja dalībnieks vai skolotājs pirms uzdevuma veikšanas vai tā veikšanas laikā novēro nedrošus apstākļus vai situāciju, tā pienākums ir nekavējoties informēt par to uzdevuma rīkotājus un kopīgi pieņemt lēmumu, vai turpmākā uzdevuma izpilde ir droša un kādi papildus pasākumi veicami.

7.8. Savu apņemšanos ievērot šīs drošības prasības katrs skolēns vai viņa vecāks apliecina ar parakstu apliecinājumā.

**8.Konsultācijas:**

8.1. Konsultācijas un papildu informāciju par Konkursu iespējams saņemt, sūtot jautājumu uz e-pastu: sarma.kocane@lja.lv.

8.2. Pēc skolas uzaicinājuma, konkursa Organizatora pārstāvis var klātienē ierasties skolā, lai sniegtu informāciju par Konkursu.

Vīzas:

Juridiskā departamenta direktore A.Zakse

Kvalitātes sistēmas vadības vadītāja L.Lipšāne

Personas datu aizsardzības speciālists L.Klagišs

Sabiedrisko attiecību speciāliste S.Kočāne

Pielikums Nr. 1

Konkursa vidusskolniekiem “ENKURS – 2025” nolikumam

 **APLIECINĀJUMS**

VISPĀRIZGLĪTOJOŠO VIDUSSKOLU

KONKURSAM “ENKURS – 2025”

Vieta - \_\_\_\_\_\_\_ 2025.gada \_\_\_.\_\_\_\_\_\_\_\_\_\_\_\_

Ar šo apliecinu un izsaku vēlmi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**manai** **vai mana/-as dēla/meitas/aizbilstamā/-ās**

(**vārds, uzvārds)**

dalībai konkursā “ENKURS – 2024”. Esmu rūpīgi iepazinies/-usies ar Konkursa “ENKURS – 2025” nolikumu (turpmāk – Nolikums), kura nosacījumi man ir saprotami un pieņemami, un apzinos, ka, lai tiktu ņemta dalība Konkursā, kā viens no priekšnosacījumiem ir sniegt VAS „Latvijas Jūras administrācija” kā datu apstrādes pārzinim Konkursa Nolikumā noteiktos personas datus, kas tiks apstrādāti Nolikumā un Latvijas Republikā spēkā esošajos normatīvajos aktos noteiktajā kārtībā.

Apliecinu, ka dalībnieka veselības un fiziskais stāvoklis ir atbilstošs dalībai konkursā, dalībnieks ievēros šajā nolikumā minētās drošības prasības un drošības instruktāžas pirms katra uzdevuma veikšanas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_.\_\_\_\_\_\_.\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 (vārds, uzvārds) (dzimšanas datums) (paraksts)

Pielikums Nr. 2

Konkursa vidusskolniekiem “ENKURS – 2025” nolikumam

VISPĀRIZGLĪTOJOŠO VIDUSSKOLU

**KONKURSA “ENKURS – 2024”**

**DALĪBNIEKU SARAKSTS**

Vieta - \_\_\_\_\_\_\_ 2025.gada \_\_\_.\_\_\_\_\_\_\_\_\_\_\_\_

Skola: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Nr.p.k. | Dalībnieku vārds uzvārds | Personas kods vai identifikācijas numurs  | Vecums | Klase |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

|  |  |  |  |
| --- | --- | --- | --- |
| Nr.p.k. | Izglītības iestādespedagoga vārds, uzvārds | Personas kods vai identifikācijas numurs | Tālrunis saziņai |
| 1. |  |  |  |
| 2.  (ja ir otrs pedagogs, ja nav - \*) |  |  |  |

\*- tabulas tukšos laukus aizpildīt ar “-”

Izglītības iestādes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

direktors(e) (vārds, uzvārds) (paraksts)

 Z.v.